open-index/open-wikipedia-markdown huggingface dataset:
Layoş

**Layoş** — macar şəxs adı.

* Layoş Koşut — macar əsilzadə, hüquqşünas, jurnalist.
* Layoş Nad — macar yazıçı və jurnalist.
* Layoş Kerestaş — macar Yunan-Roma güləşçisi
* Layoş Kaşşak — macar şair, siyasətçi, rəssam.
* Layoş Fekete
* Layoş Çordaş — Macarıstan futbolçusu.
* Layoş Portiş
Böyük Ensiklopedik Lüğət

**Böyük Ensiklopedik Lüğət** () — universal xarakterli, əvvəlcə iki cildlik (1-ci nəşr), sonradan isə bir cildlik olaraq "Böyük Rusiya Ensiklopediyası" nəşriyyatı tərəfindən 1991, 1997 və 2002-ci illərdə çap edilmiş ensiklopedik lüğət.

Lüğət təxminən  məqaləni, o cümlədən -ə yaxın bioqrafiyanı əhatə edir. 1997 və 2002-ci il nəşrlərinin həcmi  səhifədir. Baş redaktoru akademik A. M. Proxorov olmuşdur.

Lüğət müasir biliklərin bütün sahələrini əhatə edən universal məlumat mənbəyi kimi mövqeləndirilmiş, eyni zamanda yeni suveren Rusiyanın formalaşması problemlərinin işıqlandırılmasına xüsusi diqqət yetirilmişdir. Bu nəşr SSRİ-nin dağılmasından sonra "Sovet Ensiklopedik Lüğəti"nin davamı hesab olunur. "Kiril və Mefodi Böyük Ensiklopediyası" adlı elektron nəşr məhz bu lüğətin bazasında yaradılmışdır.

## Nəşrləri

* **Böyük Ensiklopedik Lüğət** [2 cilddə] / Baş red. A. M. Proxorov. — : Sovet Ensiklopediyası, 1991. — 27 sm.
# C. 1: [А-Н]. — : Sovet Ensiklopediyası, 1991. — 862,[2] s. : il., xəritə. — ISBN 5-85270-042-8.
# C. 2: [О-Я]. — : Sovet Ensiklopediyası, 1991. — 768 s. : il., xəritə. — ISBN 5-85270-044-4.
* **Böyük Ensiklopedik Lüğət** / Baş red. A. M. Proxorov. — : Sovet Ensiklopediyası; : "Leninqrad qalereyası" Fondu, 1993. — 1628 s. : il., xəritə; 27 sm. (1-ci nəşrin dəyişikliksiz təkrarı).
* **Böyük Ensiklopedik Lüğət** : [А-Я] / Baş red. A. M. Proxorov. — 2-ci nəşr, yenidən işlənmiş və əlavələr edilmiş. — : Böyük Rusiya Ensiklopediyası; : Norint, 1997. — 1434, [16] s.; 26 sm. — ISBN 5-85270-160-2.
* **Böyük Ensiklopedik Lüğət** / Baş red. A. M. Proxorov. — 2-ci nəşr, yenidən işlənmiş və əlavələr edilmiş. — : Böyük Rusiya Ensiklopediyası; : NORİNT, 1998. — 1434, [17] s. : il., xəritə; 27 sm.
* **Böyük Ensiklopedik Lüğət** / Baş red. A. M. Proxorov. — 2-ci nəşr, yenidən işlənmiş və əlavələr edilmiş. — : Böyük Rusiya Ensiklopediyası; : Norint, 2000. — 1434,[21] s. : il.; 27 sm.
* **Böyük Ensiklopedik Lüğət** : [А — Я : təqribən 80000 məqalə] / Baş red. A. M. Proxorov. — 2-ci nəşr, yenidən işlənmiş və əlavələr edilmiş. — : Böyük Rusiya Ensiklopediyası; : Norint, 2001. — 1434,[20] s. : il., xəritə; 26 sm.
* **Böyük Ensiklopedik Lüğət** / baş red. A. M. Proxorov. — : Sovet Ensiklopediyası; : "Leninqrad qalereyası" Fondu, 2002. — 1628 s. : il., xəritə; 27 sm. — ISBN 5-85270-015-0.

## İstinadlar
Kiril və Mefodi Böyük Ensiklopediyası

**Kiril və Mefodi Böyük Ensiklopediyası** (, qısaca: **BEKM**) — 1996-cı ildən etibarən "Kiril və Mefodi" şirkəti tərəfindən hər il yenidən nəşr olunan elektron multimedia ensiklopediyası. BEKM-in ilk versiyası "Böyük Ensiklopedik Lüğət"in qismən illüstrasiyalı versiyası idi və bir ədəd CD diskinə yerləşirdi.

BEKM-in sonrakı versiyalarının həcmi xeyli artmış, 2004-cü il versiyası artıq 10 kompakt-diskdə yerləşdirilmişdi. Ensiklopediyanın sonuncu versiyası 2013-cü ilin əvvəlində iki DVD diskində işıq üzü görmüşdür.

Bununla əlaqəli olan **Kiril və Mefodi Meqaensiklopediyası (Meqabuk)** — əsasını "Kiril və Mefodi Böyük Ensiklopediyası" təşkil edən multimedia formatlı Rusiya onlayn resursudur. Layihənin tərkibinə şirkətin əvvəllər DVD daşıyıcılarında buraxdığı digər tematik ensiklopediyalar və nəşrlər də daxil edilmişdir.

Universal xarakterli olan bu resurs 300.000-dən çox ensiklopedik məqaləni, 90.000-dən çox lüğət və məlumat məqaləsini, 100.000-dən çox media obyektini (fotoşəkillər, video və audio fraqmentlər, xəritələr, animasiyalar və interaktiv obyektlər, taym-laynlar) özündə birləşdirir.

Meqabuk tarix, elm, texnika, ədəbiyyat, incəsənət və mədəniyyət kimi bütün əsas bilik sahələri üzrə təhsil və idraki məqalələri, dünya ölkələri haqqında mühüm sosial-iqtisadi və coğrafi məlumatları, habelə bütün dövrlərin görkəmli şəxsiyyətləri haqqında yazıları əhatə edən geniş internet resursudur.

BEKM dəfələrlə "PC World" jurnalı tərəfindən "Ensiklopediyalar" nominasiyasında "İlin ən yaxşı məhsulu" mükafatına layiq görülmüşdür.

## Ensiklopediyanın tərkibi

BEKM-in əsasını 1996-cı ildə "Böyük Rusiya Ensiklopediyası" nəşriyyatı tərəfindən buraxılmış "Böyük Ensiklopedik Lüğət"in materialları təşkil etmişdir. Bu materiallar sonradan aktuallaşdırılmış və genişləndirilmişdir.

1 sentyabr 1997-ci ildə BEKM-in artıq iki CD diskində buraxılmış ikinci nəşri təqdim edildi. Disklərdən biri baza məlumatlarını, ikincisi isə "Rusiya tarixinin videoarxivi"ni (90 video fraqment) özündə birləşdirirdi.

BEKM-in 2013-cü ildə işıq üzü görmüş on altıncı nəşrinə 95 mindən çox ensiklopedik və məlumat xarakterli məqalə, altı ümumi və xüsusi lüğət, 46 mindən çox multimedia illüstrasiyası daxildir. Bundan əlavə, BEKM-in tərkibinə animasiyalı xəritələr, interaktiv sxemlər və cədvəllər, üçölçülü modellər, audio və video fraqmentlər, illüstrasiyalı interaktiv lentlər və multimedia panoramaları əlavə edilmişdir.

Ensiklopediyanın müəllifləri arasında bəzi tanınmış rusiyalı alimlər və publisistlər yer alır: akademiklər Sergey Averintsev, Mixail Qasparov, Aleksandr Fursenko, Siqurd Şmidt, Valentin Yanin, müxbir üzvlər V. İ. Ritus, Boris Florya, həmçinin Y. M. Bruk, Moisey Kaqanov, Y. N. Vavilov, Y. V. Qaponov, Aleksey Zverev, Sergey Boçarov, V. İ. Qriqoryev, A. F. Qryaznov, Aleksandr Kamenski, Leonid Krısin və başqaları.

## İstinadlar

## Xarici keçidlər

* Мегаэнциклопедия Кирилла и Мефодия .